Visagino ,,Gerosios vilties“ progimnazijos Metodinės tarybos veiklos 2021 m. plano 1 priedas

VISAGINO ,,GEROSIOS VILTIES” PROGIMNAZIJOS

SVEIKATOS IR LYTIŠKUMO UGDYMO BEI RENGIMO ŠEIMAI

BENDROSIOS PROGRAMOS ĮGYVENDINIMO PRIEMONIŲ PLANAS

1. Visagino ,,Gerosios vilties” progimnazijos Sveikatos ir lytiškumo ugdymo bei rengimo šeimai bendrosios programos įgyvendinimo planas (toliau-planas) parengtas vadovaujantis Sveikatos ir lytiškumo ugdymo bei rengimo šeimai bendrąja programa, patvirtinta Švietimo ir mokslo ministro 2016 m. spalio 25 d. įsakymu Nr. V-941.
2. **Tikslas** – padėti mokiniams įgyti visumines sveikatos ir lytiškumo sampratas, išsiugdyti sveikatai naudingus gebėjimus, įpročius, atsakomybę už savo ir kitų sveikatą, paskatinti juos rinktis sveiką gyvenimo būdą, ugdyti gebėjimą kurti ir palaikyti darnius ir brandžius tarpasmeninius santykius.
3. **Uždaviniai**:
   1. gilinti mokinių žinias sveikatos, sveikos gyvensenos, fizinio aktyvumo ir poilsio derinimo klausimais;
   2. aptarti su mokiniais pagrindinius sveikos gyvensenos ir darnių tarpasmeninių santykių kūrimo ir palaikymo principus;
   3. pateikti visuminę lytiškumo sampratą, apimančią biologinius, socialinius, psichologinius, kultūrinius ir dvasinius aspektus;
   4. ugdyti atsakomybę už savo elgseną ir jos pasekmes, gebėjimą pasipriešinti neigiamai įtakai;
   5. stiprinti bendražmogiškumo, bendruomeniškumo ir pilietiškumo nuostatas, užuojautą ir pasirengimą padėti aplinkiniams;
   6. ugdyti savarankiškos ir gyvybingos, kartų kaitą užtikrinančios šeimos, pagrįstos narių savitarpio pagarba, įsipareigojimu ir atsakomybe, pagrindus;
   7. spręsti vaiko problemas skatinant mokykloje pagalbą teikiantį dialogą.
4. **Programos įgyvendinimo modelis:** integruojant į mokomųjų dalykų ir klasės valandėlių turinį, organizuojant ugdymo dienas (skiriamas atskiras laikas programai įgyvendinti).
5. **Mokymo būdai, metodai:** paskaita, diskusija, vaidinimas, konkrečių probleminių situacijų analizė, filmų peržiūra ir aptarimas, tikrų istorijų analizė.
6. **Priemonių planas:**

|  |  |  |  |  |
| --- | --- | --- | --- | --- |
| Priemonės pavadinimas | Klasė | Dėstomas turinys | Įgyvendinimo  laikas | Pastabos |
| Programos integravimas į mokomuosius dalykus. | 1-8 kl. | Dėstomas tyrinys integruotas į ugdymo turinį. Temos iš  programos sveikatos, sveikos gyvensenos ir šeimos sampratos srities bei fizinės sveikatos srities integruojamos į visus dalykus.  Temos iš programos psichinės ir socialinės srities integruojamos į rusų kalbos, lietuvių kalbos, etikos, tikybos dalykus, klasės valandėles. | Nuolat | Fiksuojama dalyko ilgalaikiuose planuose, neformaliojo ugdymo klasių vadovų veiklos planuose. |
| Veikla ir poilsis | 1-8 kl. | Aptariama dienotvarkės reikšmė normaliam organizmo augimui, vystymuisi ir sveikatai, turiningo ir prasmingo laisvalaikio leidimo būdai mokantis nuotoliniu būdu. | Sausis | Klasės valandėlė (kontaktiniu arba nuotoliniu būdu) |
| Paskaita ,,Aš klasėje”. | 7 kl. | Pokalbis su mokiniais apie atsakomybę ir pareigas, motyvaciją mokytis, kelti sau tikslus, planuoti ateitį. Aptars įvairias gyvenimiškas situacijas, nagrinės pavyzdžius ir jų atomazgas. Mokiniai išmoks orientuotis socialinėse situacijose ir modeliuoti ten kylančius konfliktus. | Vasaris | Atsakingos soc. pedagogė ir psichologė |
| ,,Būk saugus internete“ | 7-8 kl. | Paskaita apie saugumą, nuorodas, socialinius tinklus, bendravimą internete, netinkamą turinį. Mokinai aptars laiko ribojimą, internetinius žaidimus, privatumą. Pokalbio metu  kalbėsis apie patyčias, priklausomybę nuo interneto. | Kovas | Atsakingi klasių vadovai, soc. pedagogė ir psichologė |
| ,,Gerumo diena“ | 1-8 kl. | Tobulins gebėjimą atjausti, padėti kitiems. Mokysis suvokti, kad kiekvienas žmogus turi rūpintis ne vien savo, bet ir greta esančiųjų gerove. Aptars draugystės ir meilės temą, aiškinsis donorystės esmę ir prasmę. | Kovas | Renginys |
| „Gegužė – mėnuo be smurto“ | 1-8 kl. | Vadovaujami etikos ir tikybos mokytojų parengs 10 taisyklių kaip išvengti patyčių. Klasių valandėlių metu suvoks, kodėl svarbu netoleruoti ir pasipriešinti bet kokiai smurto formai. | Gegužė | Pagal atskirą planą |
| ,,Sveikatos ratas“ | 5-8 kl. | Mokiniai kartu su mokytojais atliks naudingus įvairaus sudėtingumo, fizines ypatybes (jėgą, greitumą, ištvermę, lankstumą, vikrumą) lavinančius pratimus. Aptars dienotvarkės reikšmę normaliam organizmo augimui, vystymuisi ir sveikatai, aplinkos veiksnių poveikį sveikatai, priemones, padedančias apsisaugoti nuo žalingo aplinkos poveikio. Aptars pirmos pagalbos teikimo būdus su Raudonojo kryžiaus specialistais. | Paskutinę mokslo metų dieną | 1 ugdymo diena skirta programos visumai apimančioms veikloms. |
| Sveikatos specialistų paskaita 6 kl. mergaitėms apie brendimo pokyčius. | 6 kl. | Mokinės aptars brendimo metu paaugliams kylančias problemas ir jų sprendimo būdus. Įgis žinių apie menstruacijų ciklą, higieną menstruacijų metu, aiškinsis lytinio brendimo ir vaisingumo sąsajas. | Derinama | Atsakingas sveikatos priežiūros specialistas, klasės auklėtojas. |
| Dokumentinio filmo ,,Patyčios“ peržiūra. | 8 kl. | Aptariamos programos temos: draugystė, tolerancija ,,kitokiam“, pagarbus bendravimas, jo svarba tarpusavio santykiams. | Derinama | Atsakingas klasės vadovas. |
| Dalyvavimas konkurse ,,Aš žinau“ | 8 kl. | Gilins žinias apie mokinio teises, pareigas ir atsakomybę. | Derinama | Socialinis pedagogas |

1. **Laukiamas rezultatas:** 
   1. mokiniai įgis žinių apie šeimą, tradicijas, lytiškumo sampratą, žmogaus gyvybės išsaugojimą, lytinės sveikatos saugojimą, gebės jas taikyti asmeniniame gyvenime;
   2. bus išugdytos mokinių vertybinės nuostatos: požiūris į gyvybę, šeimą, santykius su aplinkiniais;
   3. mokiniai gebės prisiimti atsakomybę už savo elgseną ir jos pasekmes, pasipriešinti neigiamai įtakai;
   4. suteiktos žinios atitiks mokinio brandos lygį.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_